**SÄÄDÖSHANKEPÄÄTÖS**

|  |  |  |
| --- | --- | --- |
| **Hankkeen nimi** | Hallituksen esitys eduskunnalle laiksi tietoyhteiskuntakaaren muuttamisesta (verkon neutraliteetti) | |
| **Hankkeen numero** | LVM083:00/2015 | |
| **Vastuuyksikkö** | Viestintäverkot (31.12.2015 asti), Kehittämisyksikkö (1.1.2016 alkaen) | |
| **Vastuullinen yksikön päällikkö** | Laura Vilkkonen (31.12.2015 asti), Risto Murto (1.1.2016 alkaen) | |
| **Vastuuvirkamies** | Sini Wirén (selviää tarkemmin organisaatiouudistuksen myötä) | |
| **Tukivirkamies** | (selviää organisaatiouudistuksen myötä) | |
| **Säädöksen tekninen valmistelija** | (selviää organisaatiouudistuksen myötä) | |
| **Hankkeen tausta** | Vaihtoehtoisia sääntelykeinoja ei käytännössä ole. Verkkoneutraliteetista on 29.11.2015 tullut voimaan EU-asetus (EU) 2015/2120, jota on sovellettava 30.4.2016 alkaen. Asetus on suoraan ja sellaisenaan sovellettavaa lainsäädäntöä ja sen kanssa ristiriitainen kansallinen lainsäädäntö on kumottava.  EU-asetusta on kesästä 2013 alkaen käsitelty tiiviissä sidosryhmätyössä LVM:n johtaman seurantaryhmän sekä EU19-viestintäjaoston kokousten ja muiden kuulemisten kautta, ja myös asetuksen vuoksi tehtävä kansallinen säädöshanke tullaan toteuttamaan vastaavan periaatteen mukaisesti. Ensimmäisessä vaiheessa joulukuussa 2015 LVM:n tarkoituksena on toimittaa laajalle lausuntokierrokselle arviomuistio, jossa on taustatietona kuvattu EU-asetuksen sisältöä sekä voimassa olevaa kansallista verkkoneutraliteettisääntelyä ja esitetty ehdotukset asetuksen johdosta tehtäviksi muutoksiksi tietoyhteiskuntakaareen.  Arviomuistiossa ehdotetaan verkon neutraliteettia koskeva tietoyhteiskuntakaaren 110 § kokonaan kumottavaksi ja viestintäpalvelusopimusten sisältöä koskeva 108.2 § osin kumottavaksi (internetyhteyspalvelun tiedonsiirtonopeuden vaihteluvälin ilmoittamista koskevan velvoitteen osalta). Lisäksi asetuksen johdosta on säädettävä kansallisesti verkkoneutraliteettisäännöksien rikkomisen seuraamuksista (ehdotetaan viittauksen lisäämistä 304 §:n) ja Viestintäviraston määräyksenantovaltuuksista (ehdotetaan uutta pykälää). Tarkemmat muutosehdotukset selviävät hankkeen edetessä.  Tässä säädöshankkeessa tai muutoin on myös arvioitava EU-asetuksen vaikutusta lapsipornografian levittämisen estotoimista annettuun lakiin (1068/2006). | |
| **Hankkeen tavoite ja vaikutukset** | Hankkeen tavoitteena on tehdä verkon neutraliteettia koskevasta EU-asetuksesta 2015/2120 (ns. TSM-asetus) johtuvat muutokset.  Hankkeesta johtuvia vaikutuksia arvioidaan osana sidosryhmäkuulemisia. Yleisesti ottaen asetuksen voidaan katsoa olevan pääpiirteittäin samansuuntainen voimassa olevan kansallisen lainsäädännön kanssa, mutta joitakin muutoksia se tuo esimerkiksi internetyhteyspalvelun sisältämien liittymien tuotteistamisen ja viestintäpalvelusopimusten sisällön sääntelyyn ja sitä kautta teleyritysten toimintaan ja palveluntarjoajien ja loppukäyttäjien asemaan.  Arvio hankkeen odotettavissa olevista käytännön vaikutuksista (taloudelliset vaikutukset, yritysvaikutukset, vaikutukset käyttäjien oikeuksiin) kuitenkin tarkentuu vasta asetuksen soveltamiskäytännön myötä. Soveltamiskäytäntöä tulee vahvasti ohjaamaan EU:n sähköisen viestinnän viranomaisten yhteistyöelimen BEREC:n soveltamisohjeet, jotka annetaan vasta elokuussa 2016. Viestintävirasto ei tässä vaiheessa ole ottanut soveltamista koskeviin kysymyksiin yksityiskohtaista kantaa. | |
| **Hankkeeseen liittyvä TEAS –toiminta** | Hankkeeseen ei liity TEAS-toimintaa. Hankkeen toteuttamisen yhteydessä seurataan virkamieskontaktien kautta myös EU-asetuksen täytäntöönpanotoimien etenemistä niissä muissa EU-jäsenmaissa, joissa Suomen tapaan on voimassa olevaa kansallista lainsäädäntöä verkon neutraliteetista. Tämä ei kuitenkaan edellytä TEAS-rahoitusta tai –resursointia. | |
| **Arvioitu aikataulu** | *Toimenpide* | *Arvio aikataulusta (alustava, tarkentuu hankkeen edetessä)* |
| Hanke alkaa | joulukuu 2015 |
| Arviomuistio mahdollisista säädösvalmistelutarpeista | joulukuu 2015 |
| Johtopäätökset esivalmistelusta | tammikuu 2016 |
| Kuulemistilaisuus | tammi-helmikuu 2016 |
| Dispositio HE:sta | tammi-helmikuu 2016 |
| Luonnos yleisperusteluista | tammi-helmikuu 2016 |
| Pykäläluonnokset | tammi-helmikuu 2016 |
| Luonnos yksityiskohtaisista perusteluista | tammi-helmikuu 2016 |
| HE luonnos lausuntokierroksella | helmi-maaliskuu 2016 |
| Lausuntotiivistelmä | maaliskuu 2016 |
| Osaston johtoryhmän puolto | maalis-huhtikuu 2016 |
| Ministerin hyväksyntä | maalis-huhtikuu 2016 |
| Ministerityöryhmä | maalis-huhtikuu 2016 |
| Käännös | maalis-huhtikuu 2016 |
| Laintarkastus | maalis-huhtikuu 2016 |
| Laintarkastuksen aiheuttamat muutokset tehty | maalis-huhtikuu 2016 |
| Rahakuntakäsittely |  |
| Valtioneuvostokäsittely | (selvitettävä) |
| Eduskuntakäsittely alkaa | (selvitettävä) |
| TP vahvistaa lain | (selvitettävä) |
| Lain voimaantulo | (selvitettävä) |
| **Hankkeen suhde**   * **hallitusohjelmaan** * **muihin hankkeisiin**   **Sääntelytarpeen perustelut ja miten edistää normin-perkuuta** | Sääntelytarve perustuu EU-asetukseen. Asetuksen vuoksi tehtävä kansallinen säädöshanke, jossa ristiriitainen kansallinen lainsäädäntö kumotaan, sujuvoittaa ja selkeyttää sääntelykehystä. | |
| **Viestintä ja vuorovaikutus** | Hankkeen etenemisestä tiedotetaan aktiivisesti ja tasapuolisesti. Hanke valmistellaan laajassa ja avoimessa kansallisessa sidosryhmäyhteistyössä. | |
| **Asianosaisten kuuleminen** | Hankkeessa järjestetään ainakin:  Arviomuistion lausuntokierros  Lausuntokierros  Mahdollinen erillinen kuulemistilaisuus | |
| **Raportointi** | Yksikön päällikkö Laura Vilkkonen (31.12.2015 asti) ja yksikön päällikkö Risto Murto (1.1.2016 alkaen) raportoi säännöllisesti hankkeen etenemisestä osaston johtoryhmässä. Osastopäällikkö raportoi hankkeen etenemisestä valmistavassa johtoryhmässä (1.1.2016 alkaen virkamiesjohtoryhmässä). | |
| **Huomautuksia** | Kyseessä on suhteellisen suppea säädöshanke. Muutos koskisi todennäköisesti 3-4 pykälää.  Perustuslakinäkökulma: Hankkeella esitetään kumottavaksi kansallinen säännös, jota on perusteltu perustuslain 12 §:ssa säädetyn sananvapauden turvaamisella.  Lakiin ei liity asetuksia. | |
| **Päiväys** | 3.12.2015 | |

|  |  |  |
| --- | --- | --- |
| **Säädöshankepäätöksen**  **käsittely** | Osaston johtoryhmän puolto | 7.12.2015 |
| Valmistavan johtoryhmän puolto | 10.12.2015/KV |
| Ministerin johtoryhmän tai ministerin hyväksyntä | 14.12.2015 |